3BB จ่ายค่าเช่าโครงข่าย JASIF ส่วนค้าง 193 ล้านบาท-ค่าปรับครบถ้วน
3BB ชำระค่าเช่าโครงข่าย JASIF ส่วนค้างรายเดือนจำนวน 193 ล้านบาท พร้อมค่าปรับครบถ้วนแล้ว
3BB ชำระค่าเช่าโครงข่าย JASIF ส่วนค้างรายเดือนจำนวน 193 ล้านบาท พร้อมค่าปรับครบถ้วนแล้ว
24 เม.ย. 2566

บริษัทหลักทรัพย์จัดการกองทุนรวม บัวหลวง จำกัด ในฐานะบริษัทจัดการของกองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF แจ้งตลาดหลักทรัพย์ฯว่า ณ ปัจจุบันกองทุนได้รับค่าเช่าทรัพย์สินรายเดือนครบถ้วนเต็มจำนวนพร้อมค่าปรับจากบริษัท ทริปเปิลที บรอดแบนด์ จำกัด(มหาชน) หรือ 3BB แล้ว
ทั้งนี้ หลังจากก่อนหน้า 3BB ยังมียอดค้างชำระบางส่วนจำนวน 193.1 ล้านบาท ตามเงื่อนไขในสัญญาเช่าระหว่างกองทุนกับ 3BB นั้น 3BB ต้องชำระค่าเช่าล่าช้าได้ไม่เกิน 15 วันนับจากวันครบกำหนดชำระ (Due date) พร้อมค่าปรับในอัตราร้อยละ 7.50 ต่อปี จนกว่าจะชำระค่าเช่าครบถ้วน